b'\n_START_ARTICLE_\nUniversit\xc3\xa9 catholique de Louvain\n_START_PARAGRAPH_\nAng Universit\xc3\xa9 catholique de Louvain (UCLouvain, Pranses para sa Katolikong Unibersidad ng Louvain, ngunit kadalasan ay hindi isinasalin upang maiwasan ang pagkalito sa Katholieke Universiteit Leuven) ay ang pinakamalaking unibersidad sa\xc2\xa0Belhika\xc2\xa0na may midyum na Pranses. Ito ay matatagpuan sa Louvain-la-Neuve, na sadyang itinatag upang maging tahanan ng unibersidad. Ang\xc2\xa0UCLouvain ay may satellite campus\xc2\xa0sa Brussels, Charleroi, Mons at Tournai._NEWLINE_Ang Universitas Lovaniensis ay itinatag sa sentro ng makasaysayang bayan ng Leuven (o Louvain) noong 1425. Ito ang unang unibersidad sa Belhika at sa Mabababang Bayan. Sa 1968, ang Katolikong Unibersidad ng Leuven ay nahati sa dalawa, isang gumagamit ng wikang Dutch, ang\xc2\xa0Katholieke Universiteit Leuven, na nanatili sa Leuven, at ang Pranses na Universit\xc3\xa9 catholique de Louvain, na lumipat sa Louvain-la-Neuve sa Wallonia, 20 km sa timog ng Brussels. Mula sa ika-15 na siglo, ang\xc2\xa0Leuven/Louvain\xc2\xa0ay nananatiling pangunahing kontribyutor sa pag-unlad ng teolohiyang Katoliko.'